text: Progrés | Antoni Veciana Ribes
  Carreró de l'Hospital, era un carreró paral·lel al Raval del Pallol i tenia entrada al carrer de l'Hospital - any 1997
  Passejant pel nou Pallol de Reus em va venir al cap el llibre que Josep M. Buqueras va escriure sobre l'arquitectura de Reus. Explica que al carrer Montserrat, al número 21, hi havia una casa amb dues arcades, una amb l'arc rebaixat i una segona de fusta treballada. També una casa d'habitatges del segle XVIII amb el portal d'es l barroc. Al carrer de la Presó, al número 6, hi havia la «casa Font», amb una portalada i un escut que representava una font. Al 10, una casa setcen sta amb portalada. Al 18, tres portes amb arcada. El número 22 tenia dues portalades, un pa interior amb una font i esgrafiats a la façana, datats del 1887 tenia els balcons correguts i la cornisa formava una arcada al carrer. Al carrer de Pujol, a l'11, hi havia una casa setcentista amb una arcada rebaixada. Al carrer Bages, al 23, hi havia una arcada amb escut, i a la clau de l'arc hi havia la data 1738. Al carrer de l'Hospital, tres casals setcentistes: la del número 40 tenia una porta amb una arcada, un escut i una teulada amb barbacana; la del 42 era l'anomenat «Hostal» i feia cantó amb el carrer Pujol i també tenia una porta amb arcada i escut, i la del número 44 feia cantonada amb el carrer Bages i en destacaven els balcons i la barbacana. A part de tot això, quan van arribar a enderrocar totes aquestes cases, hi van trobar un llenç de la muralla medieval de la ciutat, que la Generalitat va obligar conservar. Res, ara tot això ja no hi és i hi tenim botigues de franquícies. Progrés, en diuen.